
	Objekta higiēniskais novērtējums

	Valmierā


	2017.gada 20.aprīlī


	1. Objekta nosaukums: Nometne „INVENTED IN CANADA` 2017 (3.nometne)”

	2. Objekta īpašnieks: Nometnes organizētājs - SIA „Baltijas 1.valodu skola”, reģ. Nr.40203018026, Matīsa iela 20-16, Rīga

	3. Objekta adrese: Viesu māja „Upītes”, Katvaru pagasts, Limbažu novads

	4. Novērtēšanu veica: 13.04.2017., vides veselības analītiķis Viktors Belijs

	5. Novērtēšanā piedalījās: viesu nama pārstāvji - Margarita Slūka un Edmunds Slūka

	6. Konstatēts: Bērnu diennakts atvērta nometne plānota no 10.07. - 16.07.2017. Dalībnieku vecums no 8 līdz 13 gadiem, līdz 30 bērniem. Nometnes vadītājs Dzelstiņš Modris, nometnes vadītāja apliecības Nr.116-00326, tel.29444486. Nometne izvietosies labiekārtotā viesu nama „Upītes” teritorijā, nodarbības notiks telpās un ārpus telpām. Zemes gabala platība  8,6 ha. Nometnes teritorija sadalīta funkcionālās zonās: dzīvojamā, saimniecības, sporta un atpūtas (pirts ar dīķi, peldvieta). Sporta zonā iekārtotie laukumi: volejbola, futbola, basketbola. Sadzīves atkritumu savākšana un uzglabāšana nometnes teritorijā ir higiēniski un epidemioloģiski droša. Dalībnieku dzīvošana un gulēšana paredzēta labiekārtotā 1,5 stāva viesu namā un saimniecības ēkas labiekārtotās istabiņās (nodrošinātas dušas un tualetes), zēniem un meitenēm guļvietas paredzētas atsevišķi. Ūdensapgāde – grodu aka ar tiešo dzeramā ūdens pievadu; kanalizācija – krājrezervuārs. Apkure – lokāla (malkas). Dalībnieku mazgāšanās ir paredzēta dušas telpās, bet peldēšanās paredzēta dīķī. 13.04.2017. tika paņemtas peldūdens un dzeramā ūdens analīzes. Dzeramā ūdens analīzes atbilst  Ministru kabineta 2003.gada 29.aprīļa noteikumu Nr.235 „Dzeramā ūdens obligātās nekaitīguma un kvalitātes prasības, monitoringa un kontroles kārtība” nekaitīguma prasībām (18.04.2017. Testēšanas pārskata Nr.PV-2017-P-24852.01). Peldūdens atbilst Ministru kabineta 2010.gada 6.jūlija noteikumu Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai” prasībām (18.04.2017. Testēšanas pārskata Nr.PV-2017-P-24853.01). Ēdienu piegādās PVD reģistrēts sabiedriskās ēdināšanas uzņēmums – SIA „VV-92”, reģ. Nr.46602000417. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ir noslēgts līgums ar medicīnisko personālu  par ārstniecisko pakalpojumu sniegšanu nometnes laikā.

	Slēdziens 
            Izvērtējot objekta atbilstību higiēnas prasībām, neiebilstam nometnes darbības uzsākšanai viesu mājā „Upītes”, Katvaru pagastā, Limbažu novadā.

	7. Rekomendējamie pasākumi: Nometņu darbības laikā izstrādāt telpu uzkopšanas plānu. Pirms nometnes darbības uzsākšanas iepazīstināt dalībniekus ar iekšējās kārtības noteikumiem un drošības noteikumiem, veicot par to ierakstu nometnes žurnālā. Nometnes organizators ir atbildīgs par rotaļu un sporta ierīču, inventāra, aprīkojuma un nodarbībās izmantojamo materiālu drošumu, nekaitīgumu un atbilstību dalībnieku vecumam.


	Sabiedrības veselības uzraudzības un kontroles departamenta Vidzemes kontroles nodaļas vadītājs
	Kalvis Latsons

